Sven Anton Holmsen

Sven Anton Holmsen (født 20. september 1934 i Oslo, død 27. desember 2001) var en norsk veiingeniør, bistandsarbeider og direktør i Direktoratet for utviklingssamarbeid (Norad) som også var ambassadør.60 år i Aftenposten den 20. september 1994.

Han studerte til bygningsingeniør i 1958 ved Eidgenössische Technische Hochschule Zürich i Sveits, før befalsskole på Hvalsmoen ved Hønefoss. Derpå var han geotekniker i Elektro-Wat i Zürich, leder for geotekniske avdeling i firmaet Alf Knoph i  Oslo, før han var sersjant i Ingeniørvåpenet. Etter en tid som vegingeniør i firmaet Chr. Ostenfeldt & Jønson i Ghana var han ett år fra 1962 til 1963 i Elektro-Watt i  Zürich.Sven Anton Holmsen 60 år fra NTB tekst den 2. september 1994. 

Han jobbet fra 1963 som prosjektleder for vei- og trafikkavdeling i Norconsult, et ingeniørfirma i Oslo. Der endte han som daglig driftsleder innen planlegging av samferdsel og fra 1974 til 1976 som direktør. Han var også ved Akershus vegkontor. Senere ble han tilsatt i Vegdirektoratet der han ble sjef for planavdelingen, før han ble tilsatt i Norad, siden 1986 som assisterende direktør. Fra 1995 til 1998 var han ambassadør ved Norges ambassade i Addis Abeba i Etiopia, med sideakkreditering til nabolandet Eritrea og til Djibouti og Somalia. Fra 1998 var han spesialrådgiver for UD en tid. Han døde i 2001.

På lokalplan i Aurskog var han med på fotballaget, han var formann i Senterpartiet fra 1975 til 1977, en tid medlem av kommunestyret i Aurskog-Høland og diverse kommunale råd og styrer. Nasjonalt var han formann i president i Norske Sivilingeniørers Forening (i dag Tekna) fra 1986 til 1990. Fra 1984 til 1986 hadde han vært i styret for Ingeniørforlaget.Gunnar Berg, Sven A. Holmsen, nekrolog i Aftenposten den 18. januar 2002.

 Referanser 

Kategori:Norske sivilingeniører
Kategori:Norske bistandsarbeidere
Kategori:Norges ambassadører til Djibouti
Kategori:Norges ambassadører til Eritrea
Kategori:Norges ambassadører til Etiopia
Kategori:Norges ambassadører til Somalia
Kategori:Personer fra Aurskog-Høland kommune
Kategori:Personer fra Oslo
Kategori:Lokalpolitikere i Aurskog-Høland
Kategori:Lokalpolitikere fra Sp